টানা বৃষ্টিতে চিন্তায় শিমুরালির মৃৎশিল্পীরা

নদিয়া: দুর্গাপুজো (Durga Puja) একেবারে দোরগোড়ায়, আর ঠিক এই সময়ে টানা বৃষ্টিতে বিপাকে পড়েছেন শিমুরালির মৃৎশিল্পীরা। অসময়ের বৃষ্টিতে মাটির মূর্তি শুকোতে পারছে না, ফলে সময়মতো কাজ শেষ করা নিয়ে দুশ্চিন্তা বাড়ছে। মূর্তি তৈরিতে ব্যবহৃত সাজসরঞ্জামের দাম বেড়েই চলেছে, তার ওপর মূর্তি শুকানোর জন্য পাটকাঠি জোগাড়ে গুনতে হচ্ছে বাড়তি খরচ। সব মিলিয়ে শিল্পীদের মাথায় চিন্তার ভাঁজ (District news)।

আরও পড়ুন: তৃণমূলের বিরুদ্ধে সুর চড়িয়ে পথে বিজেপি মহিলা মোর্চা

স্থানীয় এক মৃৎশিল্পীর কথায়, “বর্ষা যদি আর কিছুদিন চলতে থাকে তবে মূর্তি শুকনো কঠিন হবে। খরচও বাড়ছে, কিন্তু দাম বাড়িয়ে দিলে ক্রেতারা অসুবিধায় পড়বেন।” পুজোর আগে প্রতিবারই এই সময় মৃৎশিল্পীদের ব্যস্ততা চোখে পড়ে, কিন্তু এবারের পরিস্থিতি নিয়ে তারা যথেষ্ট উদ্বিগ্ন।